钦定古今图书集成/明伦汇编/宫闱典/第049卷 > 徽宗刘贵妃
## 钦定古今图书集成/明伦汇编/宫闱典/第049卷 > 徽宗刘贵妃

按《宋史后妃传》：刘贵妃，其出单微，入宫即大幸，由才
人七迁至贵妃，生济阳郡王棫、祁王模、信王榛。政和
三年秋薨。先是，妃手植芭蕉于庭曰：“‘是物长，吾不及
见矣’。已而果然。左右奔告帝，帝初以其微疾，不经意趣幸之，已薨矣，始大悲恻，特加四字谥曰‘明达懿文’。”
叙其平生，弦诸乐府。又欲踵温成故事追崇，使皇后
表请，因册赠为后，而以明达谥焉。时又有安妃刘氏
者，本酒保家女。初事崇恩宫，宫罢，出居宦者何䜣家。
内侍杨戬誉其美，复召入。妃以同姓养为女，遂有宠，
为才人，进至淑妃。生建安郡王楧、嘉国公椅、英国公
橞、和福帝姬。政和四年，加贵妃。朝夕得侍上，擅爱颛
席，嫔御为之稀进。擢其父刘宗元节度使。妃天资警
悟，解迎意合旨，雅善涂饰，每制一服，外间即效之。林
灵素以技进，目为“九华玉真安”妃，肖其像于神霄帝
君之左。宣和三年薨，年三十四。初谥“明节和文”，旋用
“明达”近比加册，赠为皇后，葬其园之西北隅。帝悼之
甚，后宫皆往唁，帝相与啜泣，崔妃独左视无戚容。帝
悲怒，疑其为厌蛊。卜者刘康孙缘妃以进，喜妄谈休
咎，捕送开封狱。医曹孝忠侍疾无状，阁内侍王尧臣
坐盗金珠及出金明池游宴事，并鞫治。狱成，同日诛
死。遂废崔妃为庶人，崔生汉王椿及帝姬五人云。
按《钱氏私志》，明节刘后，一时遭遇，宠倾六宫，忽苦痁
疾，临终戒左右云：“我有遗嘱在领巾上，候我气绝，奏
官家，亲”自来解，语毕而终。左右驰奏上至，哀恸悲不
自胜，领巾上蝇头细字，其辞曰：“妾出身微贱，而无寸
长，一旦遭遇圣恩，得与嫔御之列，命分寒薄，至此夭
折，虽埋骨于九泉，魂魄不离左右。切望陛下，以宗庙
社稷之重，天下生灵之众，大王帝姬之多，不可以贱
妾一人过有思念，深动圣怀。况后宫万计，胜如妾者
不少。妾深欲忍死面与君父诀别。谪限已尽，不得少
留。冤痛之情，言不能尽。泪下有数百点悲切之言，不
能尽记。”后左右每欲宽解，必提领巾上，愈伤感。闻者
谓李夫人不足道也。林灵素谓后是九华安妃，临终
闻本殿异香音乐，次年有青坡术士见后于《巫山》，髣
髴钿合金钗云：